Πρόκειται για την υπόθεση της επίθεσης στον Ελεύθερο Κοινωνικό Χώρο της Ηλιούπολης «Συνεργείο», η οποία εκτελέστηκε στις 10.7.2013 από τάγμα εφόδου της Χρυσής Αυγής υπό την καθοδήγηση των βουλευτών Ι. Λαγού και Ν. Μίχου. Παρότι η συγκεκριμένη υπόθεση περιγράφεται αναλυτικά στο πόρισμα των ειδικών εφετών ανακριτριών, όπου κατονομάζονται οι κατηγορούμενοι, η δικογραφία της στάλθηκε στο αρχείο αγνώστων δραστών! Πάντως ο εισαγγελέας εφετών, Ι. Ντογιάκος, δεν πείστηκε από την αρχειοθέτηση της υπόθεσης και έτσι την περιλαμβάνει στην εισαγγελική του πρόταση για τη Χρυσή Αυγή.